दरभंगा : अशोक पेपर मिल मंगलदिनसँ फेर एक बेर शुरु भऽ जाएत। एकर तैयारी पूरा भऽ गेल अछि। बुध वा बृहस्पतिसँ कागजक उत्पादन सेहो होमय लागत। मिलक प्रबंधक धरम गोधा इ जनतब देलनि। श्री गोधा बतौलनि जे मंगलदिन केँ स्लो फायरिँग पर वायलर शुरु कएल जाएत। 24 घंटा धरि वायलर चालू रखलाक बाद कागजक उत्पादन शुरु भऽ जाएत। गोधा बतौलनि जे कर्मचारी केँ अखनो असामाजिकतत्व धमका रहल अछि मुदा हुनक टीम पाछू नहि हटत। ओ स्थानीय लोकसभ, प्रशासनिक अधिकारी सऽ मिल चालू करबामे सहयोग करबाक अपील केलनि। 